Directoarea spitalului din Constanța, care a demis-o pe șefa UPU pentru că avea nevoie de „o mână de bărbat”, își schimbă declarația
Este scandal la Spitalul Județean din Constanța, după o declarație a directoarei instituției, Raluca Ștefan. Aceasta a spus că ar fi schimbat-o pe șefa Unității de Primiri Urgențe deoarece acolo era nevoie de o „mână de bărbat”. Directoarea a revenit asupra declarației și susține că s-a exprimat greșit: ar fi vrut să spună „o mână fermă”. Însă declarația rămâne, iar Departamentul pentru Situații de Urgență anunță că va face o plângere pentru discriminare.